Dret | El repàs | Pàgina 2\nTot sovint, quan es produeix algun tipus delictiu que, per les raons que sigui, té transcendència pública, surten veus reclamant un enduriment de les penes. Algú creu que amb una nova reforma del Codi Penal aturarem les bandes d’encaputxats que fa setmanes que assalten cases i xalets –amb impunitat– atemorint famílies, sobretot aquella gent que viu en cases aïllades o en urbanitzacions? No podem estar canviant les lleis cada dos per tres. S’han de fer complir les existents –hi ha un munt d’exemples de sentències que no es compleixen–. També estaria bé que es capturessin els malfactors i es determinés si formen part d’una banda organitzada. Després, jutges i fiscals han d’aplicar les lleis amb duresa i contundència. Si hi ha robatori amb violència, s’ha de castigar que hagin entrat amb força en un domicili; després, el robatori, i també la violència. Els encaputxats no els podem emparar amb trampes legals, ni clàusules com ara el ne bis in idem, que prohibeix la doble condemna pels mateixos fets; és a dir, que un mateix fet delictiu, realitzat per la mateixa persona, no pot donar lloc a una doble sanció. Hi ha agreujants, i l’alarma social creix cada dia que hi ha un altre assalt amb violència.\nPublicat dins de Dret, Drets Humans\t| Etiquetat com a Justícia\nJustícia menys justa\nPublicat el 19 novembre 2012 per Narcís Genís\nD’aquí a pocs dies, la justícia serà una mica més injusta. La nova llei estatal que imposa noves taxes judicials per accedir als tribunals, que contempla increments d’entre 50 i 750 euros, és a punt d’entrar en vigor. Es tracta d’una llei impulsada pel PP que respon únicament a un criteri recaptador del Ministeri de Justícia i significa la limitació d’accés al sistema judicial per a milers de ciutadans. La norma és d’una gran transcendència social; sense cap mena de dubte consagra una justícia per a rics i una altra per a pobres i, en el cas de Catalunya, suposarà una doble imposició en sumar-se a les que ja imposa la Generalitat . El món jurídic i judicial s’ha revoltat contra una llei que nega el dret constitucional d’accés a la justícia per a la majoria de ciutadans. No s’entén com ha passat com si fos un tema menor. Què han fet els diputats i senadors de l’oposició per aturar aquest despropòsit tan escandalós?\nPublicat dins de Dret, Estat Espanyol\t| Etiquetat com a Justícia\nRetallar, optimitzar, racionalitzar, estalviar, prioritzar. Seria molt llarga la llista d’adjectius o eufemismes que s’utilitzen cada dia per explicar que es tanca, suprimeix, elimina o redueix un servei determinat. Alló que en deien l’estat del benestar, i que no vam acabar d’assolir mai, tenia bases sòlides en la sanitat, l’educació i en alguns aspectes socials. Que darrerament s’han anat aprimant. Sempre en detriment de serveis bàsics o que afecten les capes més febles de la societat. Ara toca el torn als menors. Els menors, que quan delinqueixen no se’ls pot aplicar el Codi Penal, sinó que se’ls aplica una llei de responsabilitat específica per als més jove. Hi ha centres especial per als menors, creats amb la finalitat d’aconseguir reinserir-los sense conflictes en la societat. Per això es van repartir aquests espais per tot el territori: els menors interns en aquests centres havien d’estar prop de les famílies, dels seus advocats i els jutges que porten el seu cas. Aquests aspectes ara ja no s’han de tenir tan en compte en el nou model incert al qual estem abocats. La decisió política ha estat contundent: calia tancar centres de menors a Girona i a Mollet. Tot sigui per la prima de risc!\nPublicat el 15 desembre 2010 per Narcís Genís\nConfesso que sóc dels que, en un primer moment, com a afectat que va perdre un viatge els dies del pont, vaig aplaudir el govern Zapatero per les mesures adoptades per fer claudicar una elit endogàmica de funcionaris. Va ser quan els controladors van paralitzar el país. D’això fa onze dies, però continua vigent l’estat d’alarma, amb la suspensió dels drets constitucionals per una situació de crisi. Es tracta d’una mesura excepcional en el funcionament de les institucions democràtiques i en l’exercici de drets. Fa mesos, en nom de la Constitució i de l’Estat, ens van deixar pràcticament sense Estatut; ara s’ha decretat l’estat d’alarma, i s’ha utilitzat l’exèrcit per posar ordre, tot un precedent en la suspensió de drets que ens fa estar a tots esverats, espantats, atemorits, inquiets, intranquils, sobresaltats, aterrits, esborronats, esgarrifats, esglaiats; és a dir, alarmats.\nPublicat dins de Dret, Estat Espanyol, Política\nPublicat el 27 octubre 2010 per Narcís Genís\nEls usuaris particulars continuarem obligats a pagar un cànon digital injust i abusiu, que d’entrada presumeix que tots som pirates o culpables de copiar música o imatges (ens els cobren per la compra de DVD, CD, discs durs, etc..) encara que no ho hàgim fet mai, ni tinguem intenció de fer-ho. Aquest cànon abusiu a l’Estat espanyol s’aplica indiscriminadament. Tothom ho sabia, però ha hagut de ser el Tribunal de la Unió Europea qui ho declarés solemnement en una sentència que deixa clar que no es pot aplicar ni a professionals ni a empreses, només l’hem de pagar els usuaris particulars. S’ha fet un primer pas, el següent serà declarar il·legal aplicar el cànon universalment per a l’ús privat. Respecto a autors i creadors els seus drets, i que pagui qui faci còpia de les seves obres. Jo els puc assegurar que mai he copiat res de Ramoncín, ni de tants altres que tots alimentem cada dia.\nPublicat dins de Dret, Estat Espanyol\nPublicat el 16 juny 2010 per Narcís Genís\nEstic espantat per la decisió temerària de l’Ajuntament de Girona i la\ndel govern de la Generalitat de no prohibir el burca i el vel integral o\nnicab. Gairebé no goso sortir al carrer perquè em fa por trobar-me amb\ndones ben tapades de cap a peus i de les quals, només en alguns casos,\npodré endevinar els ulls. No sé si marxar a les Espanyes, on el seu\ngovern preveu, amb una reforma de la llei de religions, restringir el\nburca en espais públics, o anar-me’n a viure a Lleida, Tarragona, el\nVendrell o a Barcelona, on ja han decidit regular o prohibir l’ús del\nvel. Certament, aquests dies escoltant les tertúlies de les ràdios i\ntelevisions i llegint determinats articles als diaris i a internet he\ncomprovat amb cert estupor que s’està creant una alarma social que només\nens pot portar cap a polítiques de racisme i xenofòbia. Diguin-me\nvostès si han vist mai una noia amb aquestes vestimentes o quantes dones\namb burca o nicab veuen cada dia pels carrers de les poblacions amb més\nimmigració. Jo hi he passejat i, la veritat, no he trobat cap dona que\nportés aquesta perillosa indumentària. És que potser es fan polítiques\npreventives d’alguna cosa que jo desconec?\nPublicat dins de Catalunya, Dret, Drets Humans, Estat Espanyol, immigració


El Pebrasset: Escalfament global i contaminació per mercuri.\nL'equip de Chris Moore i Daniel Obrist del DRI i Son Nghiem del JPL de la NASA ha descobert un procés de mescla que bombeja mercuri atmosfèric a la superfície.\nAquest procés té lloc en l’aire just damunt de grans clavills en masses de gel àrtic, que exposen l’aigua del mar al fred aire polar. Aquest procés a vegades es visible a simple vista i pot causar una major quantitat d’aquest element tòxic. Aquest procés causa danys en la cadena alimentaria, on pot afectar negativament als peixos i als animals que els consumeixen, incloent els humans.\nEls científics van mesurar les concentracions de mercuri on hi havia fissures que donaven lloc a canals oberts d’aigua del mar, i van observar un augment d les concentracions.\nCada vegada hi ha més contaminació i nosaltres hem de ser conscients del que esta passant al nostre planeta i donar-se conter de que la contaminació que produïm està afectant al planeta, i si afecta al planeta ens afecta a nosaltres.\n-Contaminació per mercuri en peixos.\n-El escalfament global augmenta cada dia.\nPublicado por MªJosé Navalón Penadés en 8:15\nEtiquetas: contaminació per mercuri, ctm, curs 2013-2014, escalfament global, navalonpenadesm\nMiriam Ginés Segrelles 2 de marzo de 2014, 3:00\nPoc a poc hi ha més contaminació al nostre planeta, i pareix ser que cada volta el problema es més gran i hi han menys solucions per a aturar-lo. Tenim que ser conscients i ficar cadascú un poc de la seua part per intentar reduir la contaminació ja que si seguim com ara el problema es farà tant gran que no es podrà solucionar i ficarem hem perill totes les nostres vides. Tenim que buscar solucions i aplicar-les poc a poc en la nostra vida diaria.\nmaria navarro 2 de marzo de 2014, 4:15\nmaria navarro 2 de marzo de 2014, 4:18\nAquesta és una d'eixes noticies que el fan reflexionar per a que t'adones de com es troba el nostre planeta. Cada vegada aboquem més productes contaminants a l'atmosfera, ja siga per grans multinacionals o per nosaltres mateixos i cal fer una aturada a temps. Perquè amb aquesta contaminació estem produint el desgel dels pols i com a conseqüència la pujada del nivell del mar, estem també elevant les temperatures entre altres. Aleshores hem de mirar que estem fent i de que manera i poder prendre mesures per evitar un major escalfament global.


Wikiloc - ruta GR 170 Llobregos - Torà de Riubregós, Catalunya (España)- GPS track\nGR 170 Llobregos\n162 8 44\nTorà - Enfesta - Calaf - Miranbell - Ivorra - Torà (btt)\nTorà-Castell i Tossal de l'Aguda 608 M-Els Embassets-GR-170.3-Font Can Porta-Ermita i Tossal de Sant Donat-Costa de la Trona (senderisme)\nGR 170 Vall del Llobregós Tots els drets reservats\nPresentem només l'itinerari circular del GR 170, sense les quatre variants.\nEl sender de gran recorregut GR 17O del Llobregós te un recorregut circular d’una distància 66 km.\nA més te quatre variants amb un total de 24,7 km que enllacen el GR entre diferents punts. Per tant la distància total senyalitzada del sender és de 90,7 km.\nEs pot fer perfectament a peu o amb bicicleta de muntanya.\nL’itinerari passa pels municipis de Torà, Ivorra, Massoteres, Biosca i Pinós.\nPodem diferenciar en el traçat del sender dues grans zones delimitades per les serres de l’Aguda i Pinós. Al nord trobem un medi típicament del Solsonès, on predominen les obagues de bosc de pi i roure. És la part més humida i on es concentren la major part de masies, camins i fonts.\nAl sud d’aquestes serres el paisatge és típicament segarrenc. La plana del riu Llobregós, zona de conreu de blat i ordi, dóna pas a les guixeres dels altiplans d’Ivorra, Palouet i Massoteres.\nEn conjunt el recorregut és molt agradable, el caminant podrà gaudir de vistes panoràmiques sobre el Solsonès, el Llobregós, la Segarra, el Pirineu, etc...\nL’Associació del Patrimoni Artístic i Cultural de Torà (APACT) és l’entitat promotora del sender, mentre que la senyalització i manteniment l’efectua una altra entitat sense ànim de lucre de Torà: Brot Verd ([email protected]).\nGR 170 Vall del Llobregós 24/05/2017\nSi feu el sender i us adoneu d'alguna mancança en la senyalització, agrairem que ens ho comuniqueu a [email protected] i així ho podrem corregir\nHola, ha trobat interessant aquesta ruta GR 170 Llobregos https://ca.wikiloc.com/rutes-senderisme/gr-170-llobregos-17904329 Salutacions, Wikiloc - Rutes del Món\nLa vaig fer juntament amb GR 170 Vall del Llobregós\nDemana a GR 170 Vall del Llobregós que t'afegeixi com a company a aquesta ruta\nSegueix a GR 170 Vall del Llobregós i descobreix noves rutes!


Dénia és seu del I Congrés Internacional L'Univers de Rafael Chirbes - Ajuntament de Dénia - Viure a Dénia - Actualitat\nDénia és seu del I Congrés Internacional L'Univers de Rafael Chirbes\nLa Fundació Rafael Chirbes ha organitzat, amb de la Universitat de València, el I Congrés Internacional L'Univers de Rafael Chirbes, que se celebrarà a València i Dénia del 9 al 12 de maig. Coincidint amb el trenta aniversari de la publicació de la primera obra de l'autor, Mimoun, la Fundació Rafael Chirbes impulsa aquest congrés internacional al voltant de l'univers de l'escriptor per a abordar, entre les seues línies principals, aspectes biogràfics, la seua obra narrativa i assatgística, la Transició en l'obra de Chirbes, les seues lectures, Chirbes i la literatura de viatges o la seua vinculació amb la gastronomia. La direcció científica del congrés recau en Javier Lluch-Prats, de la Universitat de València.\nEl congrés s'ha presentat hui en l’Ajuntament de Dénia amb la participació de l'alcalde, Vicent Grimalt, el director de la Fundació Rafael Chirbes, Manolo Micó i el vicealcalde i regidor de Cultura, Rafa Carrió.\nS'inaugurarà a València el 9 de maig i continuarà els següents dies fins a la clausura a Dénia, en les instal•lacions del Centre Social i de la Casa de la Paraula. Ponències i comunicacions a càrrec d'experts nacionals i internacionals es complementaran amb propostes culturals i artístiques paral•leles, com un concert promogut per L’Esperança Coronada o l'adaptació escènica de la vida de Chirbes que preparen Toni Tordera i Joan Oleza, segons ha anunciat el director de la Fundació Rafael *Chirbes, Manolo Micó.\nVicent Grimalt ha destacat que gràcies a la voluntat expressa de la Fundació Chirbes aquest congrés se celebra a Dénia, ha subratllat el suport de l'ajuntament a un esdeveniment d'aquestes característiques i amb caràcter internacional i ha lamentat que “possiblement on menys s'haja valorat a l'escriptor és en aquesta terra”, amb la qual tan vinculat va estar.\nPerò la col•laboració amb la Fundació Rafael Chirbes i la intenció de l'ajuntament de posar en valor la figura de l'escriptor no acaben ací. L'alcalde ha anunciat que existeixen altres projectes en ment, que giren entorn de la faceta de Chirbes com a periodista i crític gastronòmic i que “poden culminar en una recopilació dels articles que Chirbes va dedicar a la gastronomia de la Marina Alta i també de les seues espectaculars fotografies de paisatges de la comarca”.\nEn la mateixa línia, el regidor de Cultura ha destacat “l'important vincle que Chirbes va mantenir amb el nostre territori, la nostra ciutat i la nostra gent” i ha reivindicat la necessitat de promocionar la figura de l'escriptor.\nLes inscripcions per a assistir al congrés es poden formalitzar a través de la web https://rafaelchirbes.es/congreso-2018/.\nLa batalla entre zombis i supervivents tornarà a prendre els carrers de Dénia la nit del 6 d'abril\nEl xef Alejandro Serrano, del Restaurant Alejandro, guanyador de la 8a edició del Concurs Creatiu de la Gamba Roja de Dénia\nLa Regidoria de Medi Ambient reparteix gratuïtament el producte fitosanitari per a combatre la Xylella fastidiosa que afecta ametlers i oliveres\nEl projecte cultural “Fem memòria. Dénia, guerra i repressio” inicia un segon cicle d'activitats\nEl Ministeri de Cultura anuncia col·laboració i ajudes a les Ciutats Creatives de la UNESCO


[QRC276] ENGINYER MECÀNIC AMB CERTIFICAT DE DISCAPACITAT en Tarragona | Kit Empleo\n[QRC276] ENGINYER MECÀNIC AMB CERTIFICAT DE DISCAPACITAT\nEmpresa cerca ENGINYER DE PROJECTES amb grau de discapacitat reconegut superior al 33%. Es requereix titulació universitària de Grau en Enginyeria Mecànica o similar i imprescindible experiència superior als 60 mesos i nivell alt d´anglès. S´ofereix contracte laboral indefinit, a jornada complerta. Retribució entre 32.000 i 37.000 euros anuals.Gestió de projectes i tracte amb els clients majoritàriament en parla anglesa.\nEscribe tu dirección de correo electrónico, te permitirá de estar al tanto de los últimos empleos por: [qrc276] enginyer mecànic amb certificat de discapacitat


La Fiscalia manté les peticions de pena per als líders independentistes pel delicte de rebel·lió - À Punt\nLa Fiscalia manté les peticions de pena per als líders independentistes pel delicte de rebel·lió\nQuim Torra ha exigit a la Fiscalia la retirada d'acusacions i la llibertat dels líders sobiranistes jutjats per l’1-O.\nQuim Torra realitza una declaració institucional a la sala Torres García del Palau de la Generalitat. Andreu Dalmau (Efe)\n29 de maig 2019 - 22:53\nLa Fiscalia del Tribunal Suprem ha elevat a definitiva la seua petició de 25 anys de condemna de presó per rebel·lió i malversació per a l’exvicepresident de la Generalitat de Catalunya, Oriol Junqueras, com a dirigent del 'procés' independentista i manté igualment la seua petició inicial de pena per als altres huit processats pel primer d'aquests delictes.\nTampoc ha variat la seua petició de penes per als tres exconsellers del govern de Carles Puigdemont encausats per desobediència i malversació.\nTorra exigeix la retirada d'acusacions i la llibertat dels presos\nPer la seua banda, el president de la Generalitat de Catalunya, Quim Torra, ha exigit a la Fiscalia que retire les acusacions contra els líders sobiranistes jutjats per l’1-O. Així mateix, n'ha demanat la immediata posada en llibertat, després de la resolució d'un grup de treball de l'ONU.\nTorra ha realitzat una declaració institucional a la sala Torres García del Palau de la Generalitat per a valorar l'informe d'un grup de treball de l'ONU, que ha qualificat "d’arbitrària" la privació de llibertat dels líders catalans independentistes Oriol Junqueras, Jordi Sánchez i Jordi Cuixart.\nEl president català ha anunciat que divendres que ve convocarà una reunió del Consell executiu per a aprovar una petició formal de retirada d'acusacions i posada en llibertat a la Fiscalia Superior de Catalunya, perquè la remeta a la Fiscalia General de l'Estat.\nPer la seua banda, el govern espanyol ha desacreditat l'informe d'un grup de treball de l'ONU sobre la presó dels líders independentistes, que considera "especialment greu" en un moment com aquest perquè podria ser interpretat "com una interferència en un procés penal en marxa".\nA més, han qüestionat la imparcialitat de l’informe per considerar que els seus redactors no saben els delictes dels quals estan acusats els dirigents independentistes, per creure que a Espanya és legal la convocatòria d'un referèndum independentista i perquè "no tenen en compte el principi de separació de poders ni la independència judicial".\nEn aquest sentit, Moncloa reclama als responsables d'aquest informe, que ha elaborat el Grup de Treball de Detenció Arbitrària, dependent del Consell de Drets Humans de l'ONU, que "reforcen el rigor, independència i equanimitat dels seus treballs" i estiguen "alerta" davant els "intents de manipulació i desinformació als quals puguen ser sotmesos".


In Presentacions Posted 15 de October de 2014\nAhir a la nit, la nostra autora Silvia Congost va celebrar l’última presentació de La clau de les emocions a la Nau Comanegra i ho va fer molt ben acompanyada. Com a convidada especial vam rebre a la Irene, una de les seves pacients. El testimoni de la Irene ens va deixar a tots bocabadats: […]\nQuaranta anys analitzant el “model Barcelona”\nIn Presentacions Posted 20 de February de 2014\nReader modelo Barcelona 1973-2013 és una feina coral de selecció i anàlisi de 38 llibres indispensables, els més representatius i també els més influents, que s’han escrit durant les darreres quatre dècades dedicades a l’estudi urbà de Barcelona. Es tracta d’obres que exploren l’evolució del model econòmic de la ciutat i la seva planificació estratègica, […]\nEl viatge per retrobar l’amor\nIn Presentacions Posted 13 de February de 2014\n“Estic enamorat d’una altra dona”. Aquesta és la notícia que una tarda qualsevol rep la Maire del seu marit. Perplexitat, incomprensió, desànim, impotència… tot es barreja mentre el buit s’obre als seus peus. Així inicia Eva Mengual el seu llibre El camí de l’amor, que vam presentar ahir davant d’un auditori complet a la Nau […]\nIn Presentacions Posted 10 de December de 2013\nLa Nau Comanegra ha acollit la presentació d’un llibre especial, La llei del mirall per a joves, una obra híbrida entre la narració i la pràctica concebuda com un suport a l’educació emocional dels joves al voltant dels 9-14 anys, i que s’inspira en La llei del mirall, el gran èxit de Yoshinori Noguchi que […]\nPostsuburbia: donant vida a les urbanitzacions\nIn Presentacions Posted 21 de November de 2013\nL’accés a l’automòbil per part de les classes populars durant els anys 60 i 70 no va obrir només la porta a més “llibertat” i a passar les vacances fora de la ciutat; va afavorir també una gran expansió residencial fora de les ciutats i nuclis urbans. La promoció immobiliària i també l’autoconstrucció van donar […]\nMirar i escoltar els arbres\nIn Presentacions Posted 21 de October de 2013\nDibuixar un arbre és l’obra que recull tots els treballs recents de l’artista visual Àlex Nogué precisament al voltant del tema que el títol tan clarament defineix. Arbres que dibuixa per explorar tot de contradiccions, presències i transformacions que permet la interpretació artística d’aquest element tan simbòlic i omnipresent en la nostra cultura; arbres dibuixats […]


L'entrenador de l'Espanyol esgrimeix la falta de puntualitat de Romaric per deixar-lo fora de la convocatòria i assegura que la decisió s'ha pres "per garantir la salut del grup"\nEFE Sant Adrià del Besòs Actualitzada el 02/12/2011 15:39\n260x366 Mauricio Pochettino a Cornellà-El Prat. / EFE Mauricio Pochettino a Cornellà-El Prat. / EFE\nMauricio Pochettino ha deixat Romaric fora de la convocatòria esgrimint la falta de puntualitat de l'ivorià el passat entrenament i ha recordat que en el seu vestidor "quan no es compleixen les normes hi ha conseqüències".\nEl preparador blanc-i-blau, de tota manera, ha restat importància a l'assumpte: "La paraula càstig és bastant dura, però hi ha unes regles de convivència. No estic decebut, tots podem cometre errors i segueixo tenint la mateixa confiança que tenia en ell a nivell humà. És una decisió pensant en la salut del grup. Cal passar pàgina i esperem que aquestes coses no passin".\nEl València, rival perillós\nA nivell estrictament esportiu, Pochettino ha destacat el perill del València, pròxim rival dels espanyolistes. "És un equip que pressiona a la zona on hi ha la pilota. Hem de jugar molt ràpid, a dos o tres tocs, i donar-li amplitud a la primera passada. Hem de millorar sobretot en les pèrdues, perquè és un rival letal quan recupera", ha subratllat.\nEl tècnic ha afirmat que el conjunt d'Emery és "molt més sòlid que l'any passat, ha guanyat col·lectivament". "Ens trobarem un rival intens, molt dur i que juga bé al futbol. Té jugadors determinants però nosaltres intentarem seguir amb la nostra forma de jugar", ha afegit Pochettino.\nResignat amb els lesionats\nL'entrenador blanc-i-blau, d'altra banda, ha confessat el seu malestar per la situació dels tocats Javi Márquez i Sergio García: "Estàvem sent optimistes, semblava que la situació milloraria i potser hem fet un pas enrere. Esperem que la setmana que ve s'aclareixi una mica i que assimilin les càrregues".


Fall of Eagles – Lo bloc\nAra que fa 100 anys de la I Guerra Mundial, he tornat a veure la sèrie amb que la BBC va explicar-la.\nPel 60è aniversari de la Primera Guerra Mundial, la BBC va produir amb quatre canyes una sèrie fabulosa. Partint d’uns guions sensacionals va armar un docudrama on el teatre mostra les interioritats de les tres cases reials que van caure amb el conflicte: els Romanov, els Habsburg i els Hohenzollern.\nA La caída de las águilas hi ha poques escenes rodades en exteriors i només un grapat on apareguin figurants. Els efectes visuals es limiten a l’exhibició hàbil de material d’arxiu i filtres de colors i la banda sonora està formada per fragments de música clàssica que no paguen drets d’autor. I naturalment, la producció és impecable, made in BBC. Fa quaranta anys el mercat televisiu era una altra cosa. I el ritme narratiu també. Com ja vaig constatar quan vaig comentar Shogun, s’ha accelerat moltíssim en una generació i a l’espectador d’avui en dia li pot semblar que hi ha massa silencis, quan fa quaranta anys es mastegava la tensió.\nA més d’establir les relacions personals com part essencial del flux històric, Fall of Eagles presenta la majoria de la reialesa com adults malcriats per la seva riquesa, plens d’orgull i ofegats en l’opulència. El contrast amb la monarquia britànica que protagonitza el començament del segon capítol és tràgicament immens. Els monarques, escassament preparats pels reptes del govern, es veuen superats per les circumstàncies, patint la seva pròpia visió egocèntrica d’una realitat que no entenen, degut al majúscul desconeixement dels seus propis països.\nA banda de les relacions familiars pretesament íntimes i amistoses entre les monarquies austriaca, alemana i russa, Fall of Eagles també senyala explítament altres factors: les tensions identitàries entre austríacs i hongaresos (aquí la sèrie retrocedeix fins mitjans segle XIX); el doble joc de la diplomàcia russa, amb el seu suport als serbis alhora que mantenia aliances simultànies amb francesos, alemanys i austriacs; els interesos estratègics completament contraposats entre els tres imperis; i una manera de pensar que ja era més pròpia del passat que del món que esdevenia.\nPerò, la part més interessant i on més aprofundeix Fall of Eagles és quan mostra com es va gestant la revolució russa, com Lenin s’incorpora als grups polítics socialdemòcrates i els aprofita per a construir un partit revolucionari des del qual assolir el poder a Rússia. La sèrie exposa la visió de Lenin sobre com aconseguir portar a terme la revolució, amb plantejaments enfocats exclusivament a la victòria, en contrast amb altres socialdemòcrates que persegueixen pactes i reformes, i marxistes portats per la ideologia.\nEntre el repartiment podem apreciar el veterà Curt Jürgens en el paper d’Otto von Bismark, i els aleshores novells Tom Conti, John Rhys-Davies, Miriam Margolyes. Però de lluny el gran moment pels fans televisius és veure Patrick Stewart i Paul Eddington negociant com portar a termini la revolució, en una escena que malauradament no he pogut localitzar a internet, tot i que si les fotos dels actors caracteritzats.\nAdient per aprendre història fent veure que mires la tele. Contraindicada per a una marató.\ndrama, novel·la històrica, televisió\n→ A l’aparador


Hem d'explicar-te una notícia: Acaba de néixer Woman'*sBack® ! La primera motxilla especialment dissenyada per a dones que han passat per un càncer de mama. Woman'*sBack® neix amb molta il·lusió, amb la il·lusió de saber que, una vegada superat el càncer de mama, totes les dones podem tornar a tenir una vida activa i plena. Així Woman'*sBack® arriba a la teva vida perquè la puguis gaudir intensament i portar les teves coses en una còmoda motxilla adaptada a tí.\nSeguint les recomanacions dels estudis mèdics més recents, la pràctica regular de l'exercici físic pot prevenir l'aparició del càncer i reduir les recaigudes del càncer de mama en un 40%. Així Woman'*sBack® ens ofereix a totes les dones que hem passat per aquesta malaltia l'emoció de tornar a sentir-nos lliures, fortes i independents amb una motxilla que ens protegeix de l'aparició d'un linfedema al braç.\nI perquè està totalment adaptada a tu? Doncs perquè aquesta motxilla sorgeix de la meva experiència personal quan vaig ser diagnosticada de càncer de mama en el 2015. Havent fet sempre excursions i marxes, després de la malaltia i de la retirada dels ganglis de l'axil·la com causa del càncer de mama, vaig buscar una motxilla que pogués protegir-me de desenvolupar un linfedema al braç i quina va ser la meva sorpresa quan no vaig trobar cap en el mercat. Va ser llavors quan vaig decidir dissenyar una jo mateixa que solucionés el meu problema i també, segurament, el de moltes altres dones com jo. Així és com, en col·laboració amb ESPORTIVA AKSA, una empresa familiar de Barcelona amb una llarga trajectòria en la fabricació de motxilles, hem dissenyat i fabricat aquesta motxilla especialment per a tu.\nMaria Prandi (co-fundadora de Woman'*sBack)\nLali Costa (co-fundadora de Woman'*sBack)\nBienvenida a la comunitat Woman'*sBack! 🙋\nTambé volem oir la teva història: envia'ns un missatge aquí.\nEtiquetes: Back BackPack BreastCancer Strong Woman


Venda de Ruderalis Skunk de Sensi Seeds\nComprar Ruderalis Skunk\nJa a Alchimia Grow Shop la varietat Ruderalis Skunk, un híbrid de la família Skunk amb el 50% de les plantes Autofloreixents i l'altre 50% de floració primerenca.\nLa varietat de marihuana Ruderalis és autòctona de la part est d'Europa, acostumada a suportar ambients freds i aspres, aguantant bé els canvis tèrmics gràcies a les seves característiques.\nHo aconsegueix gràcies al fet que no floreix depenent del fotoperíode, sinó que ho fa a partir de la seva edat de desenvolupament.\nÉs a dir, que gràcies a que a partir del 5è-7è nus de creixement, la planta comença a florir espontàniament, és capaç de sobreviure i reproduir-se àdhuc que hi hagi poc sol o poques hores de llum, cortesia del seu gen autofloreixent.\nAmb ella es va elaborar la marihuana Ruderalis Indica, híbrid psicoactiu amb estructura ampla i resistent, espessa i de floració automàtica, amb bastant més THC que la Ruderalis salvatge.\nEn canvi, la Ruderalis Skunk manté la potència, la producció i la vigorositat de de la família Skunk, a les que se li afegeix el gen automàtic de part de la Ruderalis.\nAixí, presentarà plantes amb aspecte Skunky, una mica més altes que una Indica tradicional, arribant fins als 2m en els casos de major creixement.\nAquesta barreja de gens farà que el 50% de les plantes siguin Automàtiques, i l'altre 50% fotoreactives, però de floració primerenca, semblant a la marihuana Early Skunk, que creixeran més voluminoses i oferiran collites majors.\n70% indica, madurarà en 45-65 dies amb rendiments elevats de cabdells, que es formaran ràpidament, gruixuts i voluminosos, ocupant totes les branques. La resina ho impregnarà tot, cobrint cabdells i fulles properes a elles.\nCaracterístiques de Ruderalis Skunk de Sensi Seeds:\nGenètica: Skunk x Ruderalis\nFloració: 45-65 dies\nPropietats de Ruderalis Skunk\nGranes Autoflorescents Granes Regulars Floració ràpida Genètica Skunk Resistents a la humitat Efecte relaxant\nProductes relacionats amb Ruderalis Skunk (Sensi Seeds)\nOpinions de Ruderalis Skunk i preguntes\nVols donar la teva opinió sobre Ruderalis Skunk o preguntar sobre aquest producte?


REDACCIÓ Barcelona 05/08/2011 10:54\nEls municipis catalans de menys de 75.000 habitants hauran de retornar 137 milions d'euros a les arques de l'Estat, segons ha revelat a Catalunya Ràdio l'alcalde de Tortosa, Ferran Bel. Es tracta de la xifra corresponent a la liquidació d'impostos del 2009, uns diners que Madrid va avançar quan la previsió d'ingressos dels ajuntaments era més optimista i que els consistoris hauran de retornar ara. El mateix dia que l'ARA parla dels impostos de nova creació que volen impedir que els ajuntaments facin fallida, l'emissora pública catalana ha reunit als estudis quatre batlles: Montserrat Carreras, de Cunit; Lluís Valls, de Gelida; Dionís Guiteras, de Moià, i el mateix Ferran Bel, de Tortosa. En el debat, els alcaldes han explicat quines mesures promouen els seus consistoris per reduir la despesa i han qualificat d'“insostenible” i “insuficient” el sistema de finançament actual, que necessita, segons ells, una “reforma profunda”.\nARA PREMIUM: Impostos per no fer fallida\nARA PREMIUM: Tants caps tants barrets: sis casos


Casa amb vistes i piscina a Esplugues - Withfor Casa amb vistes i piscina a Esplugues – Withfor\nCasa amb vistes i piscina a Esplugues\nEspectacular casa amb vistes a Ciutat Diagonal, Esplugues.\nAmb 600 m2 de jardí i piscina privada, la casa està situada en una exclusiva comunitat de tres cases. Els seus 350 m2 es divideixen en tres plantes:\nS’accedeix des de la planta principal, on es troba un ampli saló menjador amb grans finestrals que ofereixen vista sobre un frondós jardí. La cuina és molt àmplia i lluminosa, i té sortida pròpia a el Jardí. En aquesta planta també hi ha la zona de servei amb habitació, bany i safareig.\nEn el distribuïdor de l’entrada està l’ascensor per accedir a la següent planta, que també compta amb accés a la planta subterrània, on hi ha el gimnàs, el celler i el pàrquing privat per a diversos cotxes.\nA la primera planta, de 164 m2, s’accedeix a través d’una àmplia escalinata. En aquest espai hi trobem 3 habitacions tipus suite amb bany complet i totalment exteriors.\nL’última planta consta d’una màster suite de 34 m2 amb bany complet i els millors acabats. Destaquen el vestidor i les vistes a la mar que hi ha des del llit de matrimoni.\nEl jardí és molt ampli i disposa d’una piscina rectangular, un porxo de fusta tipus chill out que donen una vida increïble a tot l’habitatge.\nLa comunitat està equipada amb vigilància privada amb vehicles que circulen les 24h per la zona.\nLa casa està situada en una zona immillorable: a 5 minuts de l’hospital infantil Sant Joan de Déu i a 1 minut caminant de l’escola alemany, col·legi americà, Highlands, molt a prop de l’escola La Miranda. Una zona molt apreciada per VIP per la seva alta qualitat de vida, la seva seguretat i proximitat amb Barcelona.\nA pocs metres d’entrada a Parc de Collserola, una muntanya pulmó de Barcelona que és el destí de runners i ciclistes els caps de setmana.\nVenda / 489 m² 6 Habitacions / 4 Banys\nREF ALB153 2.250.000€


Un cotxe s'incendia a la C-32 al pas per Arenys de Mar\nCotxe incendiat a la C-32 a Arenys de Mar. Foto: Ajuntament d'Arenys\n16 de juny de 2022 (15:38 CET)\nL'incendi s'ha produït a l'alçada de l'antic peatge i el foc s'ha estès a la vegetació dels voltants, tot i que ja ha pogut ser controlat\nUn cotxe s'ha incendiat a l'autopista C-32, al terme municipal d'Arenys de Mar, al pas de l'antic peatge. El foc s'ha estès a la vegetació dels entorns però sortosament ha pogut ser controlat a temps pels Bombers, en un dia on l'alerta per incendis és molt elevada.\nSegons ha informat l'Ajuntament d'Arenys de Mar, el vehicle s'ha cremat, per causes desconegudes, a l'alçada de les instal·lacions que romanen del peatge desmantellat de l'autopista. Els fets s'han produït cap a les 15h i no hi ha constància de ferits.\nColumna de fum a l'antic peatge. Foto: Ajuntament d'Arenys\nEl foc originat en el vehicle també ha arribat a la vegetació propera, però els Bombers d'Arenys i de Mataró, que encara treballen al lloc dels fets, l'han aconseguit controlar. A banda, també hi ha efectius de Mossos i de la Policia Local d'Arenys de Mar. però ja està controlat. Hi ha efectius de la Policia Local.\nL'incendi ha provocat una important columna de fum que ha estat visible des de força quilòmetres a la rodona, malgrat que ja s'ha pogut controlar. Al cap de pocs minuts s'ha reobert el trànsit a l'autopista en direcció a Barcelona.


Recull de fotos de la manifestació del dia 2 de març de 2017 - AFA Escola Itaca Barcelona\nPàgina inicial/#SOSITACA/Recull de fotos de la manifestació del dia 2 de març de 2017\nAquí teniu l’enllaç a un recull de fotografies de la manifestació del dia 2 de març, on vam coincidir les AMPAs de cinc escoles públiques del districte: Itaca, Ausiàs March, Barcelona, Duran i Bas i les Corts. El recull de fotos l’ha fet l’AMPA de l’escola Ausiàs March.\nLa manifestació va començar a les 17h al davant de Can Rosés i va transcórrer en un ambient alegre i reivindicatiu fins a la plaça Comas i n’estem força contents i contentes del nombre final d’assistents!!\nUn cop a la plaça Comas, vam fer una concentració a la porta de la seu del districte i vam llegir un manifest per reclamar que no en tanquin Ausiàs March, que no es facin més “bolets”, que es busquin solucions a la maca d’espais i que es millorin les instal·lacions. També reclamem que es facin el tan esperat institut de secundària al barri.\nDesprés de la manifestació les AMPAs vam parlar, tant de manera individual com de manera comuna, al Ple del Districte per expressar les nostres voluntats.\nLa unió de les AMPAs de les escoles públiques és històrica al nostre districte i la manifestació encara més. I l’ajuda d’alguns partits, entitats i persones del barri ens està donant molt força per seguir endavant i arribar als nostres objectius.\nGràcies a tots! Continuem junts i endavant!\nRecull de fotografies de la manifestació del dia 2 de març\n6 de Març de 2017|Categories: #SOSITACA|


Liliana Fernández: "Tenim més experiència; anem a Rio a por totes" - Proyecto FER\n26.04.2016 - 12:00 AM\nLiliana Fernández: “Tenim més experiència; anem a Rio a por totes”\nQui no arrisca, no guanya. Esta és una de les màximas a las quals, en el seu dia, va acollir-se Liliana Fernández (Alacant 04/01/1987) per a convertir su tossuderia en virtut, per a transformar el seu desig i obstinació en una aposta ben aprofitada. Jugadora de voleibol des dels 13 anys en el Club Voleibol de Benidorm, el seu idili amb la modalitat de vòlei platja s’inicia en 2005, just quan abasta la majoría d’edat. En eixe moment, deixa la seua Alacant natal y es desplaça fins Arona, Tenerife, on s’enrola en un Centre de Tecnificació esportiva i on coneix Elsa Baquerizo, amb qui comença a conformar un inseparable binomi esportiu. Als 22 anys, arriba un nou canvi d’aires i l’aposta per l’aventura. En un costat de la balança, la incerteza per la manca de recursos econòmics; en l’altre, la seua ferma convicció que mereixia la pena el risc. Pioneres i intrèpides, aconseguixen la recompensa d’acudir als Jocs de Londres 2012, on abandonen l’anonimat per una sobtada notorietat. Ara, quatre anys més tard, més madures i expertes, s’encaminen caps als seus segons Jocs Olímpics consecutius.\nHan passat huit anys des què, junt a la teua companya Elsa Baquerizo, vareu decidir mamprendre una aposta pel vòlei platja sense saber com acabaría la jugada. Què recordes d’aquell momento?\nEn realitat, va ser el nostre actual entrenador i també en aquell momento, Daniel Rodríguez Woos, qui va confiar en el nostre potencial, qui va vore en nosaltres alguna cosa qui ningú no veia. I ens va plantejar un projecte en comú, els tres junts, amb un objectiu a llarg termini, uns JJOO, però que va arribar als 4 anys, abans de l’esperat. Des del principi, varem confiar en la seua proposta, mai no dubtarem, no cabia en el nostre cap altra opció. Sabiem que arribariem tard o prompte.\nEls primers grans resultats van arribar en l’any 2012 amb la plata en l’Open de Finlandia i el bronze en l’Europeu d’Holanda. Però la vostra irrupció va arribar en Londres 2012…\nSí. En aquell moment, erem quasi unes desconegudes per al gran públic i sé que varem enganxar molta gent a la televisió amb els nostres partits. Una llàstima no passar als quarts de final, ho varem tindre molt prop. Però sí, els Jocs de Londres van suposar per a nosaltres un punt d’inflexió. Després, van arribar més èxits, com la plata en l’Europeu de 2013.\nPortes jugant amb Elsa Baquerizo com a parella des de fa des de fa 10 anys. Quines són les vostres principals virtuts?\nLa nostra principal virtut és l’amistat. L’afecte i l’estima que ens tenim entre els tres, inclòs també el nostre entrenador, permet que cada triomf valga el doble i que superem ràpidament la decepció de les derrotes. Formem un gran equip i tenim una gran química. I també li posem molt de cor a cada partit, a cada jugada, anem amunt o avall en el marcador.\nQuan arriba la temporada, la teua casa són els avions i els hotels. I les destinacions son molt llunyanes. Què és el millor i el pitjor de tant de tràfec?\nEl millor és la gent que coneixes, les experiències, els llocs que visites… adonarte’n que hi ha diversitat de cultures. És un privilegi poder viure tot açò i poder contar-ho a la teua gent. El pitjor és haver de deixar de costat la familia, amics, parella, estudis… I també suposa tot un sacrifici intentar compaginar la carrera esportiva i els estudis.\nTeniu molt encarrilada la vostra presència per als Jocs de Rio 2016. Recorda’ns quantes parelles competireu o es clasifiquen per a Rio. A més, quin és l’objectiu que vos plantegeu?\nPer rànking mundial, es clasifiquen 17 parelles, com a màxim dos de cada pais. Es computen els 12 millors resultats entre 2015 i 2016. La llista es tanca el 13 de juny. Fins aleshores, no tindrem al 100% la garantía de la classificació, però el que està clar es que volem lluitar per les medalles.\nPrevious Post Las novetats comencen a reivindicar-se\nNext Post Dos pioners en les antípodes


Alumnes de superior d'educació primària i 1r cicle d'ESO.\nAquest taller dóna les eines per descobrir com funciona el món real a partir de màquines complexes amb la construcció per equips, d’una màquina motoritzada, tot descobrint els elements que el formen (engranatges, politges i derivats, en els quals es tracten temes de física), així com el seu funcionament (forces, fricció, treball, etc.).\nEntrarem en el camp de la robòtica amb una proposta de construcció d’un robot amb peces de Lego seguint unes instruccions, promovent el treball en equip i on, posteriorment, descobrirem quins moviments realitza aquest robot gràcies a la connexió a l'ordinador mitjançant un cable USB. El set de peces de Lego inclou un motor i dos sensors (de proximitat i d’inclinació).\nLego WeDo: programem\nAlumnes de cicle mitjà i cicle superior d’educació primària\nAquest taller és una evolució del Lego WeDo: construim, amb una gamma de colors i formes diverses permet la construcció de diferents robots, ara sense fils, i amb propostes de modificacions sobre el mateix robot, incentivant no només la mateixa construcció sinó també la resolució de problemes proposats.


La final masculina: les dades | 33ens Campionats d’Europa LEN de Waterpolo Barcelona 2018\nEncara que la superioritat de Sèrbia sobre Espanya sembla evident segons l'opinió de la major part dels observadors, les estadístiques no diuen el mateix, almenys la d'aquests dies a la Picornell. Tots dos equips han realitzat un torneig molt parell, amb nombres gairebé idèntics. Sèrbia avantatja a Espanya en què ha sumat cinc victòries en cinc partits -l'únic que té aquest registre a Barcelona 2018-, mentre que l'equip de David Martín porta quatre triomfs i un empat, el de Montenegro (7-7) de la fase preliminar.\nSèrbia ha jugat davant Romania (11-5), Eslovàquia (13-5), Rússia (11-9), Hongria (8-5) i Croàcia (9-7) i presenta una targeta amb 52 gols a favor (mitjana de 10,4) d'un total de 137 trets i una efectivitat de 38%. Els seus principals golejadors són Milos Cuk, que porta anotats nou punts, i Dusan Mandic, que suma vuit.\nEls rivals d'Espanya han estat Malta (21-4), França (7-4), Montenegro (7-7), Grècia (10-6) i Itàlia (8-7). Ha marcat 53 gols (mitjana de 10,6) d'un total de 143 tirs i la seva efectivitat és de 37,1%. Roger Tahull, amb 11 gols, i Alberto Munárriz, amb nou, són els homes més encertats de l'equip davant la porteria contrària.\nEn defensa, Sèrbia ha rebut 31 gols de 132 intents i el seu porter, Branislav Mitrovic, és el quart millor dels Campionats. En el costat espanyol són 28 gols de 120 i Dani López Pinedo apareix com el segon millor porter del torneig.\nSèrbia té unes xifres de 18 de 50 de superioritats numèriques i de 9 de 54 en inferioritats. Les xifres d'Espanya, en aquest sentit, són de 7 de 48 i 10 de 51.


Espai per a la censura | FINESTRA D'OPORTUNITAT\nHome Comunicació Espai per a la censura\nby Altres col·laboradors - juny 12, 2014\nEl dret d’opinar lliurement no deriva d’altra cosa que de la llibertat moral. L’espai de la cosa pública i el de la cosa privada es difuminen en aquest àmbit d’informació i contrainformació volàtil que són Internet i les noves tecnologies, però això no vol dir que sense l’accés a les xarxes no hagués existit tal conflicte. De les bones maneres i la llibertat d’expressió demostrem saber-ne ben poc quan de forma hipòcrita afirmem que cal condemnar l’opinió. Les publicacions virtuals són tan públiques com les pintades i pancartes visibles a les places de les nostres localitats, amb l’única diferència d’un accés global.\nSi recordem el ressò de la condemna moral i judicialitzada contra el jove de 19 anys detingut per la publicació de certs tuits en què alabava l’assassinat d’Isabel Carrasco, regidora del PP a Lleó, i deixem de banda els lamentables fets comesos, no ens caldrà fer una anàlisi exhaustiva per comprendre que els motius de fons que definien els missatges del jove eren de caire polític. Amb això, vull dir que els missatges del jove enjudiciat no suposen ni de lluny la vulneració de l’honor i la personalitat dels membres del PP, contra qui llança els missatges, sinó que simplement critiquen la seva manera de fer davant la societat. Si hagués estat així ens hauria d’estranyar que des dels mitjans es mirés amb recel, o si més no es mencionés, la proximitat i simpatia als col·lectius antisistema que manifesta obertament el jove.\nEn un moment en què Internet crea un espai de comunicació fluida, no es pot esperar menys que el pluralisme polític estigui representat a la xarxa, però la dreta espanyola involuciona en un discurs que clama per la intolerància dels que opinen en contra seva. És clar que es tracta del país en què no s’ha condemnat el franquisme i resulta fàcil vincular el desordre públic a moviments socials i a l’esquerra ideològica tot marejant la opinió pública: serà el futur equiparar el vandalisme de carrer al vandalisme a la xarxa? Si ambdues formes han de servir per relegar els apoderats joves amb eines com l’educació i el capital social a la resignació, de ben segur, que sí. Els discursos de les esquerres alternatives es troben mancats avui d’espai públic per comunicar-se i manifestar-se. Extremar la perillositat d’un missatge “pro-violència” en el marc de la por cap al terrorista sembla estar contribuint a la preocupant normalització d’actituds feixistes en l’actualitat.\nCops d‘opinió pública comprometen els responsables polítics, però sorprenents silencis els doten de llibertat i acaben per optar per la deixadesa en el seu compromís amb la tolerància de la conflictivitat que implica el contrast d’opinions en la societat democràtica. Limitar allò que es pot dir en públic resulta l’eina essencial i a través de qui és més senzill establir el control és el jovent criat amb uns esquemes de vida europeus, de lluita ja feta i drets consolidats, que per contra es troba que a l’espai públic no és benvingut: als carrers i places molesten i a les xarxes socials també.\nConvido a la reflexió personal, ja que sovint quedem atrapats per missatges del moment (com si es tractés d’una animalada històrica que un jove mostri el seu escepticisme cap a la política de la ideologia de dretes dominant, sigui amb millors o pitjors maneres), i oblidem que tots som culpables que el sistema mediàtic sigui d’aquesta manera. La convivència, en general, resulta ser tot un repte, i com deia, més encara al país en què el franquisme va ser desinstitucionalitzat en un procés que va dur els ciutadans a les urnes fent-los creure que es podien canviar les coses sense adoptar nous espais per a la censura. A través de la xarxa no es reprodueix altra cosa que el que s’ha anat opinant lliurement des de sempre, més obertament, de forma pública, o més d’amagat, de forma privada. El domini de la informació ì la visibilització del conflicte a través de la paraula és l’arma que ens farà distingir la cosa pública i política mereixedora de diàleg de la cosa privada. La línia divisòria cal dibuixar-la quan es pretén castigar vulneracions en el terreny d’allò personal i difuminar-la per permetre la contraposició d’opinions dins la llibertat d’expressió sense espai per la censura.\nFoto de portada: computerhoy.com


5 motius per veure Veneno, la nova sèrie d'els Javis\nEl primer capítol de 'Veneno' ja ha vist la llum. És la gran aposta d'Atresplayer, la plataforma de ficció del grup Atresmedia, i la segona sèrie que escriuen i dirigeixen Els Javis, creadors de 'Paquita Salas' i 'La llamada'. Inspirada en les memòries autoritzades de Cristina Ortíz, àlies La Veneno, la sèrie neix per explicar la història d'una icona explosiva i transgressora que l'any 96 va aparèixer per primera vegada en televisió, assaborint el millor i el pitjor de l'èxit fugaç.\nAquest primer capítol és tota una carta de presentació commovedora, sensible i plena de bones idees i gust. Explicada en diferents temps i perspectives, amb originalitat i bona direcció, tot indica que 'Veneno' serà l'obra que consolidi i demostri la maduresa i la personalitat de dos directors que dominen la 'dramèdia' a la perfecció.\nEt pot agradar més o menys, la pots odiar més o menys, però a La Veneno cal conèixer-la. O potser re-conèixer. D'això es tracta, al cap i a la fi, reconèixer i redescobrir, de veritat, a un personatge que només sabem d'ell el que les càmeres van voler mostrar-nos. 'Veneno' ens parla del fracàs, de la por, de la prostituta, del nen que va néixer en un cos equivocat, de l'adolescent, de la renascuda Cristina, de les addiccions, d'una icona que va significar molt més que unes grans xifres d'audiència. 'Veneno' ens mostra la persona que hi va haver darrere de La Veneno, la qual també és de justícia conèixer.\nAls 90 apareixen les primeres televisions privades generalistes i amb elles nous formats que duen al límit la moral i l'ètica televisiva d'aquest país. La guerra del Golf, les marcianades d'en Sardà, les Mamachicho, les nenes d'Alcàsser... ¿es valia tot per l'audiència? No es pot parlar de La Veneno sense submergir-se en els intestins més bruts, devoradors i brutals de la teleporqueria dels 90. Els Javis ho fan sense pietat ni filtres, sabent del que parlen i demostrant que són un pou de referències que saben cosir amb genialitat. "Esta noche cruzamos el Mississipi" és el nom del primer capítol i del programa que va veure néixer a La Veneno.\n3. L'elenc d'actrius\nAmb un sol capítol ja perceps que els personatges femenins portaran el pes de la història i que són l'ingredient magnètic que fa que no et puguis desenganxar de la pantalla. Isabel Torres i Daniela Santiago interpreten i reviuen a la perfecció a La Veneno dels 90 i a la dels 2000. Totes i cadascuna de les actrius que apareixen són glutamat monosòdic, t'enganxen fins a no deixar-te respirar. Personatges estridents, ben dirigits i amb tanta personalitat que només pots estimar-les. Especial atenció per al descobriment de Paca "La Piraña", la jove Lola Rodríguez, en el paper de Valeria, i de Lola Dueñas.\n4. Dosi exacta\nA excepció d'algun diàleg o metàfora ('snake') una mica 'naïf', la resta del capítol és una brillant demostració del que és una 'dramèdia' senzilla, sense gaires complicacions, però que sap combinar el dolç i l'àcid en la seva justa mesura. A 'Paquita Salas' Els Javis ja van demostrar ser bons en aquest registre, però aquí ho fan encara amb més respecte i intel·ligència, sense caure en l'excés i mantenint aquesta estètica cutrelux pop que ja és marca de les seves obres.\nL'adaptació a la pantalla d'una biografia no és fàcil però, de moment, 'Veneno' és un cas d'èxit. No cauen en els típics biopics que maquillen una realitat que no va ser. Els Javis es fixen en la dura i difícil vida de Cristina Ortíz però també en l'ona mediàtica que suposa i com aquesta entra en els menjadors de les cases, regira els estómacs d'una generació, allibera les ànimes dels adolescents trans i es transforma en una icona que neix i mor dins de la caixa tonta.\nNO T'HO PERDIS: les grans estrenes d'abril de Netflix, HBO, Movistar+ i Amazon


Basic Grup » Novetats Fiscals 2019\nModificacions en Patrimoni, IRPF i IVA\nEl passat 1/01/2019 van entrar en vigor les modificacions del Reglament de l’Impost sobre el Valor Afegit, operades pel Real Decret 1512/2018, de 28 de desembre, entre les quals ressaltar l’opció de tributar o no en un altre Estat membre de la Unió Europea per les prestacions de serveis de telecomunicacions, radiodifusió i televisió i serveis prestats per via electrònica (serveis TRE), per adaptar la normativa nacional a la nova Directiva europea en matèria d’IVA.\nD’acord amb la nova redacció del precepte, si bé és cert que es manté la regla general de tributació en destí, tant si el destinatari és un empresari o professional, com si no té la condició de tal. Com a excepció es preveu la possibilitat de tributar en seu del prestador del servei fins a un llindar de 10.000 euros, quan el destinatari no reuneixi la condició d’empresari o professional.\nNo obstant, aquesta possibilitat és una opció, i per tant, es pot renunciar a aquest règim, tributant des del primer moment en seu del destinatari no empresari o professional. Els subjectes passius que hagin optat per aquesta renúncia, tributant a un altre Estat membre, hauran de:\n(a) justificar davant l’AEAT que tant les entregues realitzades com els serveis efectuats han sigut declarats en un altre Estat membre i\n(b) aquesta opció haurà de ser reiterada transcorreguts dos anys naturals, quedant, en cas contrari, automàticament revocada.\nPer altra banda, el 30/12/2018 van entrar en vigor les modificacions operades pel Real Decret Llei 27/2018, de 28 de desembre, pel que s’adopten mesures en matèria tributària i cadastral. Les principals mesures del referit Decret Llei, es poden resumir en els següents:\n• Ampliació de l’exempció de maternitat en el IRPF a altres col·lectius.\nArran de la Sentència del Tribunal Suprem que va declarar exemptes les prestacions per maternitat, es modifica la lletra h) de l’article 7 de la Llei de l’IRPF per incloure expressament dins del marc legal les prestacions per maternitat i paternitat satisfetes per la Seguretat Social. Així mateix, amb l’objectiu de no vulnerar el principi d’igualtat, s’amplia el dret d’exempció a altres col·lectius com poden ser els empleats públics o els treballadors per compte pròpia o autònoms que perceben tals prestacions de mutualitats de prestació social, fins el límit de la prestació màxima que la Seguretat Social reconeix per tal concepte.\n• Pròrroga dels límits per l’aplicació del règim simplificat d’IVA.\nEs prorroguen els límits establerts en exercicis anteriors relatius al règim transitori. En els referits exercicis, la magnitud que determinava l’exclusió del mètode d’estimació objectiva, relativa als rendiments íntegres obtinguts en el conjunt d’activitats econòmiques, excepte les agrícoles, ramaderes i forestals, i el límit que relatiu a les operacions per les que existia l’obligació d’expedir factura quan el destinatari sigui un empresari o professional que actuï com a tal en l’aplicació del Reglament pel que es regulen les obligacions de facturació, es fixen en 250.000 i en 125.000 euros, respectivament, vers a les magnituds inicialment establertes a partir de 2016 per la Llei 26/2014, de 150.000 i 75.000 euros.\n• Pròrroga de l’Impost sobre el Patrimoni.\nS’ha prorrogat per l’exercici 2019, l’Impost sobre el Patrimoni. Aquest Impost, creat amb caràcter temporal (en principi, únicament pels exercicis 2011 i 2012), s’ha anat prorrogant fins l’actualitat. En l’exercici 2019, es manté en vigor, i s’elimina la reimplantació de la bonificació del 100% prevista.\nBàsicGRUP queda a la seva disposició per ampliar qualsevol aspecte que pogués ser del seu interès relacionat amb les novetats mercantils objecte de modificació.\nFiscal / Impost de Patrimoni / IRPF / IVA


ODS i patrimoni natural: com pot ajudar la robòtica a conservar la natura?\nODS i patrimoni natural: com pot ajudar la robòtica a conservar la natura?\nEl 24 de març va tenir lloc el webinar Robotics4Nature, emmarcat dins del cicle “Innovation for SDGs:inspirational tools towards sustainability challenges”\nEntre els grans reptes i oportunitats de millora proposats a l’entorn dels Objectius de Desenvolupament Sostenible, els vinculats a la conservació de la biodiversitat, el patrimoni natural i el medi natural ocupen una posició prioritària i sense dubte, la tecnologia vinculada a la Robòtica pot ser una aliada important en aquest àmbit. Aquesta és una línia de treball amb moltes potencialitats que ja avui s’està aplicant amb èxit arreu del món, però encara relativament poc coneguda i amb molta potencialitat de créixer i continuar millorant.\nPer aquest motiu, i coincidint amb la recent creació del Campus Robòtica a la Universitat de Girona, en col·laboració amb el Campus Patrimoni es va promoure una sessió dedicada a aquesta temàtica en el marc del cicle sobre ODS promogut pels Campus Sectorials i la GUNi.\nLa conferència en línia va tenir lloc el 24 de març, i va comptar amb la participació com a ponents de Rebecca Noebel (investigadora a l’Ecologic Institute Berlin i co-autora de l’informe The State of Nature in Eu 2020) i Andra Keay (Directora Gerent a Silicon Valley Robotics, professora visitant a CITRIS People and Robors Lab i Fundadora de Women in Robotics). L’acte va ser moderat pel Dr. Rafa García, director científic del Campus Robòtica i professor a VICOROB UdG.\nAixí, Rebecca Noebel va presentar els principals resultats de l’Informe sobre l’Estat de la Natura 2020, recentment publicat. Aquest informe, centrat especialment en l’estat de situació del patrimoni natural inclòs a les directives Aus i Hàbitats de la UE, conclou principalment que malgrat els esforços realitzats per part dels països membres i algunes petites millores, la tendència general és regressiva. La manca d’una visió i col·laboració intersectorial real, la dotació insuficient de recursos econòmics i humans i la baixa disponibilitat de dades sobre l’estat real de les espècies, són algunes de les principals dificultats detectades.\nDurant la seva intervenció, la ponent Andra Keay va desplegar una visió general sobre l’evolució de la robòtica durant els darrers anys (robòtica 1.0), les característiques que defineixen l’actual (2.0: Robots més intel·ligents, segurs, dotats amb sensors i centrats en una sola tasca especialitzada) i les que definiran la robòtica 3.0 del futur. Posteriorment, es van presentar una gran varietat de projectes actualment en curs amb robòtica aplicada a la conservació de la natura, com per exemple orientats a l’eliminació o extracció d’espècies invasores en entorns subaquàtics, robots i drons de seguiment, monitoratge o vigilància.\nLa sessió va concloure amb un interessant debat i torn de preguntes, moderat pel Dr. Rafa García, gran especialista en la temàtica.\nPresentació Rebecca Noebel: The State of Nature in EU: A need for action\nPresentació Andra Keay: From dirty, dull and dangerous robots to collaborative robots for conservation efforts


Els iPhones del 2020 tindran 5G, segons l'analista Ming-Chi Kuo\nPublicado 29/7/2019 16:43:26CET\nIPhone XS - APPLE - Archivo\nEls tres iPhones que Apple planeja posar a la venda el 2020 comptaran amb tecnologia 5G per competir contra els nous 'smartphones' d'Android de menys cost que s'espera que començaran a oferir aquest tipus de connectivitat el proper any, segons l'analista d'Apple Ming-Chi Kuo.\nD'acord amb un comunicat de l'analista al qual ha tingut accés MacRumors, els nous models d'iPhone que es posaran a la venda el 2020 incorporaran la tecnologia 5G i faran així la competència als nous models d'Android que també comptaran amb aquest sistema. Kuo afirma que això serà recomanable perquè "els consumidors pensaran que el 5G és una funció necessària el 2020".\nNo obstant això, l'analista afirma que els preus dels 'smartphones' 5G d'Android tindran un preu inferior que el dels iPhones, "esperem que baixin a 249-349 dòlars", afirma. Per tant, assegura que els models d'iPhone, en ser venuts a preus més alts, "hauran d'incorporar 5G per guanyar més ajudes per part dels operadors mòbils i la intenció de compra dels consumidors".\nPer anar guanyant compradors, Kuo creu que els iPhones incorporarien només la connectivitat 5G Sub-6GHz, que permetrà a Apple oferir els mòbils a preus més baixos i anar-se incorporant en el mercat dels telèfons intel·ligents que tan sols suporten aquest tipus d'espectre de la tecnologia 5G, com el xinès. L'analista assenyala, a més, que els dispositius 5G d'Android de cost inferior només comptaran amb 5G Sub-6GHz.\nL'analista recorda que existeixen dos tipus de connectivitat 5G, la Sub-6GHz, que és una mica més ràpida que la 4G destinada per a àrees rurals i suburbanes, i la mmWave, que és la més ràpida i que està dirigida a zones amb més densitat de població.


Albasud - «Merci Patron!» i la lluita pel treball decent\nArticle d'Opinió | Treball decent\t| Europa\nLa pel.lícula de François Ruffin, presentada a la sessió inaugural de l'16è Cicle de Cinema i Drets Humans a Lleida el passat 5 de novembre, ofereix una excel.lent oportunitat per reivindicar el treball com a eix central del debat social.\nAquesta setmana vaig tenir l'oportunitat de participar en la sessió inaugural del 16è Cicle de Cinema i Drets Humans que organitza la Universitat de Lleida amb la col·laboració de la Coordinadora d'ONGD i altres Moviments Solidaris de Lleida, el sindicat Comissions Obreres i Amnistia Internacional, a més de la participació de moltes altres entitats. En aquesta ocasió es presentava «Merci Patró!», una pel·lícula de François Ruffin de 2016, premi César al Millor Documental, en una sessió coordinada pel sindicat CGT de les Terres de Lleida i centrada en la lluita sindical per un treball decent davant els processos de precarització cada cop més estesos.\nLa pel·lícula i els seus protagonistes\nSi no l'heu vist, millor deixeu de llegir aquest article, on faré spoilers, i busqueu-la en alguna plataforma, com Filmin per exemple. La pel.lícula es construeix a partir de la història de Jocelyne i Serge Klur, obrers d’una fàbrica tèxtil ubicada a Poix-de Nord, gairebé frontera amb Bèlgica. Feien roba per a l'empresa Kenzo, del grup LVMH, propietat de Bernard Arnault. Quan la fàbrica va tancar, i la seva producció va ser deslocalitzada a Polònia, els Klur van quedar a l'atur. Els seus problemes s'agreugen quan estan a punt de perdre la casa per no poder fer front a una multa per un accident de trànsit. El film, amb un estil de paròdia que recorda en alguns moments als del documentalista nord-americà Michael Moore, segueix els esforços del periodista François Ruffin per obligar Arnault que pagui als Klurs per haver arruïnat les seves vides. Així, el documental gira al voltant de quatre grans grups de personatges: la família Klur, Bernard Arnault i els diversos directius del grup LVMH, François Ruffin i la resta de periodistes i activistes de la revista satírica Fakir i, finalment, Marie Hèléne, sindicalista de la CGT francesa.\nNo és casualitat que François Ruffin triés Bernard Arnault i el grup empresarial de productes de luxe LVMH com a centre d'atenció. Arnault és l'home més ric de França i de la Unió Europea, i segons la revista Forbes l'any 2019 ocupa el tercer lloc en el rànquing mundial de fortunes amb un patrimoni personal de més de 100.000 milions de dòlars. El 1987 Arnault va comprar accions a LVMH, el principal conglomerat d'empreses d'articles de luxe al món, que inclou marques com Christian Dior, Marc Jacobs i Louis Vuitton, i el 1988 es va convertir en un dels seus principals inversors, fins que el 1989 va passar a ser el seu accionista majoritari. Des del moment que va prendre les regnes de LVMH va fer una aposta per desprendre's de totes aquelles activitats que no s'orientessin cap als productes de luxe i concentrar-se en aquest segment de mercat. Recentment, a principis de novembre de 2019, LVMH va fer una oferta de compra de l'empresa de joies Tiffany, en una estratègia per seguir concentrant l'oferta de luxe global. A més va deslocalitzar la producció d'aquelles tasques on fos possible reduir substancialment els costos laborals. El resultat global d'aquesta estratègia empresarial va ser una onada d'acomiadaments que va acabar amb els llocs de feina de milers de persones a tot França i l'empobriment de bastions industrials tradicionals.\nRuffin és, sens dubte, un personatge singular en el panorama de l'esquerra europea, a qui molts vam conèixer per aquesta pel·lícula, i que des d’aleshores seguim els passos amb especial interès. Fundador i redactor en cap de la revista satírica Fakir, va jugar també un paper destacat en el moviment Nuit Debout (alguna cosa així com "Nit dempeus "), un moviment amb ressonàncies a l'experiència dels indignats d’Espanya, que el 2016 van ocupar la Plaça de la República a França, en protesta per la reforma de la Llei del Treball de govern de l'aleshores primer ministre Manuel Valls. Encara que Ruffin, en una nova expressió del seu interès per mobilitzar les classes treballadores, va assenyalar també les debilitats d'aquesta experiència: «vaig veure ràpidament quins eren els seus límits en termes d'implantació popular. Mai hi va haver Nuit Debout a localitats obreres com Flixecourt i el moviment va estar massa aïllat a la Plaça de la República a París» (La Marea, 2017.11.06). Poc temps després va iniciar la seva següent aventura, amb la qual intentava una nova estratègia per donar veu a les demandes obreres, en una mena de populisme d'esquerres que reivindica activament. El 2017 va ser triat com a representant a l'Assemblea Nacional per la circumscripció de Somme a través del partit regional Picardia Debout, que es va presentar amb el suport de França Insubmisa, Europa Ecologia - Els Verds i el Partit Comunista Francès. Un cop elegit, es va incorporar a el grup parlamentari de la França Insubmisa, partit al qual està associat.\nLes arestes del debat: sortir de la derrota\nLa pel·lícula, com va quedar de manifest durant la seva presentació a Lleida, suscita múltiples temes de debat al voltant de com fer front a la derrota que viuen les classes treballadores. Destaca el fet que en, un context condicionat per la globalització i les polítiques neoliberals, les estratègies empresarials, com la deslocalització de part de la seva producció a territoris amb costos laborals més barats, han tingut un impacte brutal en les comunitats treballadores. Això s'ha traduït en empobriment, inseguretat i greus efectes en la seva salut. A través dels Klur i altres de les persones acomiadades de les empreses de LVMH que apareixen al film, es mostren alguns dels aspectes de com s'expressa aquesta derrota de les classes treballadores i els seus esforços per sobreviure.\nPerò la pel·lícula de Ruffin, més que estar centrada en aquests destrosses, fixa la seva atenció sobretot en com afrontar-les, com sortir de la derrota. Juntant les diferents peces de la seva intervenció en el documental podem entreveure algunes de les seves propostes polítiques. En primer lloc, amb la seva pel·lícula, Ruffin assenyala una de les màximes del que hauria de ser segons ell una estratègia política d'esquerres a l'alçada dels desafiaments presents: identificar i fer visibles als responsables dels mals que pateixen les classes treballadores. En una entrevista de 2017 al diari espanyol La Marea, afirmava de forma eloqüent: «les elits econòmiques no són visibles. Hi ha hagut uns 800 reportatges sobre el tancament de la fàbrica d’assecadores de Whirlpool a Amiens i en cap d'ells s'ha parlat de Jeff Fettig, propietari de Whirlpool. Tampoc en cap d'ells es cita el fons Vanguard Group, que és el màxim accionista de Whirlpool i Monsanto». En segon lloc, entendre que se’ls hi poden criticar les conseqüències de les seves accions i qüestionar la seva moralitat perquè encara es pot incidir en el terreny públic de la reputació, i que aquí hi ha un espai per a la lluita social. En tercer lloc, la necessitat de posar en marxa noves formes d'acció social i resistència i que per a això es requereix construir aliances que vagin més enllà de les formes clàssiques, però que també les integrin. En el cas de "Merci Patró!" el grup de periodistes i activistes de la revista Fakir, capitanejats per Ruffin, assumeixen un important protagonisme, però ho fan al costat de sindicalistes de la CGT, de tradició comunista. No entren a competir, sinó que tots dos grups s'entenen com a complementaris. I, de forma significativa, Ruffin dedica la pel·lícula a totes les Marie Hèléne, a totes les sindicalistes que durant anys han estat en peu en defensa dels drets laborals. Tota una declaració d'intencions que jo em tradueixo així: aquí no sobra ningú i la complexitat de les destrosses provocades pel capital en el món del treball requereix d'aliances entre col·lectius i sectors diversos, i que el protagonisme en cada cas sigui per qui se’l guanyi, però deixem-nos ja de competències absurdes i d'assenyalar sempre primer en què ens diferenciem i centrem-nos en el que importa. En quart lloc, la pel·lícula reflecteix també el dilema ètic que apareix en qualsevol procés de lluita social en la qual intervenen sectors que acompanyen un determinat col·lectiu, però que no són els que pateixen directament el problema, sobre els límits de la seva acció i les seves formes d'intervenció. Fins on arribar, quines implicacions tenen determinades decisions, qui ha de tenir la darrera paraula. Ruffin i el grup de Fakir s'ho plantegen al llarg de la pel·lícula i en un determinat moment han de fer-ho explícitament i assumir, si és el cas, les conseqüències d’haver de retirar-se si és necessari. I aquesta és una discussió que no es pot amagar ni menystenir, i molt menys tractar de substituir als que pateixen en carn pròpia en nom d'uns o altres principis ideològics, una situació més habitual del que un pensaria\nDurant el debat després de la projecció de la pel·lícula a Lleida una de les persones assistents va assenyalar, amb raó, els límits de les demandes dels Klur: aconseguir un contracte fix. Poca èpica per a tanta pel·lícula. I així és, malgrat tot el muntatge organitzat per Ruffin i els seus contra Bernard Arnault, el que volen els Klur és una cosa essencial: no perdre la seva casa i tenir una feina fixa, encara que sigui com a empleat en un supermercat de Carrefour. Seguretat. Demandes materials bàsiques. I així és, la pel·lícula no deixa de tenir el rerefons amarg d'aquest bany de realitat. En temps de creixement de l'extrema dreta, no deixa de ser necessari recordar que cal partir d'aquí, dels mínims fonamentals, abans que de grans construccions ideològiques. Davant una extrema dreta, que diu escoltar el malestar social de les classes treballadores derrotades per les estratègies globals de recomposició del capital, i que acusa falsament dels seus mals a immigrants, feministes, esquerrans o altres comunitats nacionals, Ruffin proposa un altre camí: assenyalar als responsables reals, construir comunitat, refer solidaritats, recomposar l'esquerra en el conflicte social. I a partir d'aquí abordem també tots els altres reptes emancipatoris que s'entrecreuen a les demandes materials de les poblacions treballadores. Merci, Ruffin, la teva pel·lícula ajuda.


La nueva normalidad regresa a Valencia: las tres medidas eliminadas\nLa Comunitat Valenciana progressa en el nombre de contagis per habitant sent la que menys ha tingut en l'última setmana\nLa ciutat de València ha arrancat la seua primera jornada de nova normalitat després de més de 40 dies de mesures especials de contenció i prevenció del coronavirus. La Conselleria de Sanitat va anunciar ahir l’eliminació d’aquestes restriccions imposades el mes d’agost després de l’auge del coronavirus en la capital.\nLa decisió es va prendre després d’analitzar els informes sobre la incidència del virus a València. Per tant, a partir de hui els valencians només hauran de seguir les mesures autonòmiques i nacionals. No obstant això, el president de la Generalitat, Ximo Puig, ha demanat “màxima prudència” i “responsabilitat”.\nQueden així eliminades les restriccions de visites i eixides en les residències de majors de València ciutat; l’obligatorietat de limitar reunions familiars o d’amistats a un màxim de 10 persones; i la limitació de l’aforament màxim en zones comunes d’hotels i allotjament turístics de la ciutat que passa del 60% al 75%.\nPer tant, en les residències el límit per a les visites passa a ser d’una persona per intern. A més, la duració màxima serà d’una hora al dia, sempre extremant les mesures de prevenció. Respecte a les reunions socials, malgrat permetre’s, Sanitat recomana no abusar d’aquestes i limitar les trobades.\nLA COMUNITAT VALENCIANA MILLORA EN INCIDÈNCIA DEL VIRUS\nA pesar que la pandèmia continua avançant sense fre per tota Espanya, les dades de la Comunitat Valenciana s’allunyen de la mitjana nacional. Mancant conèixer les xifres d’aquest dijous, l’autonomia és la que menys casos per habitant ha tingut en l’última setmana. En concret, té 41 casos diagnosticats en els últims 7 dies per 100.000 habitants quan la mitjana és de 136,6.\nRespecte a la incidència acumulada des de l’inici de la pandèmia, la Comunitat és la quarta que menys casos ha tingut per 100.000 habitants. Són 722,2, enfront dels 1.453 de la mitjana del conjunt nacional.\nLa incidència continguda té el seu reflex també en les hospitalitzacions i en l’UCI. Des de l’inici de la pandèmia han sigut 151,11 hospitalitzacions per cada 100.000 habitants. En el cas de la mitjana nacional són 309,25, la meitat que la mitjana autonòmica valenciana.\nSegons Puig, l’avanç és “gràcies a l’esforç de tota la societat” i al compliment de les mesures. Per això, Puig ha convidat a la ciutadania a continuar respectant les normes sanitàries per a frenar la pandèmia.


Arrossos bons a Barcelona? Sí, a les Corts!\nL'Arrosseria Xàtiva m'ha donat una grata sorpresa, i això que soc de l'Ebre...\nUs seré molt sincer. Soc de les Terres de l'Ebre i estic molt ben acostumat. Potser massa. A mi, els arrossos de Barcelona habitualment em semblen poc bons i molt cars. Així de senzill. N'he provat bastants, perquè els arrossos m'encanten, i poques vegades surto content del restaurant. Els llocs poden ser guais, l'experiència satisfactòria, el tracte genial, la carta variadíssima, els ingredients de qualitat... Però el resultat final sempre em sol semblar decebedor.\nRecentment, però, he tingut l'oportunitat de provar els que fan a l'Arrosseria Xàtiva de les Corts, local que han renovat fa poc per celebrar que ja porten 15 anys en marxa. Una oportunitat de la qual estic molt agraït, perquè em van encantar els dos arrossos que vaig poder provar, un de peix i un de carn. Concretament, un caldós del senyoret i un de cua de bou, que es veu que és un dels 'bestsellers' de la casa.\nArròs caldós del senyoret de l'Arrosseria Xàtiva de les Corts / J.C.\nEls arrossos que hi fan, des del meu punt de vista, triomfen per dos motius essencials que en molts altres llocs de Barcelona passen per alt i que són molt més importants que gastar-se un dineral en les millors gambes del món. El primer és que no fan servir l'aigua que surt per l'aixeta a Barcelona... Agbar hauria de perdre la concessió pública només per totes les paelles que ha fet malbé! A l'Arrosseria Xàtiva fan servir aigua de mar filtrada per fer els brous dels seus arrossos, i això deixa un gust de fons que dona molt més de si que el clor... Aquest és el seu primer gol.\nLes braves en forma de dau de l'Arrosseria Xàtiva de les Corts / J.C.\nEl segon, tal com ens va comentar el xef, és que fan servir el sofregit pràcticament caramel·litzat, i no directament fregit com en molts altres llocs. Això provoca que el gust del sofregit base hi sigui tot però sense anar acompanyat de la fortor aniquiladora dels matisos pròpia del pebrot fregit o de la ceba. De la ceba qui en posi, perquè això és un debat més complicat que la solidaritat entre les autonomies d'Espanya.\nAmanida de tomàquet i moixama de l'Arrosseria Xàtiva de les Corts / J.C.\nO sigui que aquí aquests detalls crucials que no es veuen però que són imprescindibles els tenen salvats. Triïn el que triïn, tinc la sensació que no es poden equivocar gaire. Això sí, l'esforç de triar quin arròs volen no és menor, ja que n'hi ha una vintena llarga entre els secs, els melosos i els caldosos. Jo em vaig quedar amb ganes de provar la paella valenciana, amb conill pollastre i garrofó. Mitja infància en un sol plat... També l'arròs a banda, abans del qual et treuen el peix o el marisc que teòricament s'ha fet servir per fer l'arròs. Entre les propostes més diferents em faria gràcia provar el de bacallà i cargols... En fi, ja veuen que hi hauré de tornar diversos cops...\nXips de carxofa de l'Arrosseria Xàtiva de les Corts / J.C.\nPer acabar, cal recordar que, tot i que l'arròs omple i s'hi ha d'arribar amb gana perquè les racions són generoses, tot el que tenen per entrants està fet amb molt de carinyo i certa innovació en la presentació. La meva acompanyanta i jo vam provar les seves braves, l'amanida de tomàquet i moixama, els musclos, les xips de carxofa i les gambes a l'allet. Tot coses en què canta molt si el producte no és bo. I no va cantar gens...\nGambes a l'allet de l'Arrosseria Xàtiva de les Corts / J.C.\nPer cert, el local va néixer de la il·lusió de Maria Antonia Ribera, que va aprendre a cuinar les receptes de la Nievecitas, una senyora de Xàtiva que li va ensenyar la cuina tradicional de l'horta valenciana. No sé si la Nievecitas tenia un receptari de luxe que ells han sabut conservar o si a partir d'algunes directrius bàsiques han construït la seva proposta actual. En qualsevol cas, visca la Nievecitas! Gràcies a ella ara quan vulgui un arròs bo no em veuré obligat a lluitar amb l''overbooking' de la Barceloneta ni els relacions públiques que et persegueixen per allà. Me n'aniré a les Corts, que en diumenge és d'allò més tranquil... A més a més, a l'Arrosseria Xàtiva tenen obert tot l'any! I, si no volen anar a les Corts, a Gràcia en tenen una altra... Bon profit, xè!


Rècord mundial | Herois i heroïnes RÀPID\nAJUDA’NS A ACONSEGUIR UN RÈCORD MUNDIAL\nEt convidem a participar en el nostre intent de rècord mundial oficial per promoure aquesta campanya. Volem crear l’àlbum de fotos més gran de persones amb màscares de superheroi!\nFes clic en el botó de més abaix per participar. Segueix aquestes instruccions senzilles per fer-te una màscara de superheroi i envia’ns tantes fotos com vulguis. La única condició és que posis de manera diferent en cadascuna d’elles. Si ens envies quatre fotos o més, podràs guanyar un certificat de participació exclusiu.\nHi ha hagut un error en connectar-se al servidor. Torna-ho a intentar més tard.


Tota l'energia elèctrica que utilitzarà FGC a partir de 2019 serà d'origen renovable\nquery_builder 20 novembre 2018 12:18\nFerrocarrils millorarà la seva eficiència energètica el 2019 amb el 100% de l’energia subministrada d’origen renovable i a partir del 2020 amb l’objectiu que el 50% sigui d’origen solar\nL’estratègia de millora Ambiental d’FGC es marca l’objectiu d’assolir l’excel·lència ambiental, tant a nivell corporatiu com en la reducció de l’impacte de les activitats desenvolupades per FGC incorporant el model d’economia circular\nEl president de Ferrocarrils de la Generalitat de Catalunya (FGC), Ricard Font, i la secretària de Medi Ambient i Sostenibilitat, Marta Subirà, han presentat avui l’Estratègia contra el canvi climàtic 2019-2021 de la companyia.\n2018 Objectiu 2021\nEnergia renovable 0% certificada verda 100% certificada verda el 2019\nEnergia solar 0% 50%\nÚs de llums LED 36% de les estacions de tren 100% de les estacions de tren\nFlota de vehicles elèctrics 12% 100%\nÚs del gasoil (locomotores) 450,63 Tn de CO2 150 Tn CO2\nVestíbuls amb espais de comerç electrònic 10% 100%\nPunts de recàrrega per a cotxes elèctrics 6 31 (X5)\nEspais d’intermodalitat als P&R per a vehicles elèctrics 11% 100%\nConsum d’aigua monitoritzat a línies metropolitanes 80,39% 100%\nPetjada de carboni de la flota de vehicles d’FGC 218 Tn de CO2 0 Tn de CO2\nReutilització del balast 0% 100%\nActuacions pedagògiques de foment de la biodiversitat a 2 estacions de muntanya a les 5 estacions de muntanya\nAcords amb Parcs Naturals Cap Tots els parcs naturals de les estacions\nGeoparcs Geoparc de Montserrat\nEl 50% del consum amb energia solar l’any 2021\nFGC està treballant amb la possibilitat de proveir una part del seu consum elèctric mitjançant nous parcs fotovoltaics, que es desenvoluparien expressament amb aquesta finalitat. Es considera que, donada la naturalesa dels consums d’FGC, l’any 2021 es podria assolir fins a un 50% del consum total d’origen solar. Tanmateix, a curt termini es planteja cobrir els consums de Vall de Núria i del Cremallera i Funiculars de Montserrat (equivalent a un 6% aproximadament del consum total).\nÚs de llums LED a totes les estacions d’FGC\nFGC està substituint tots els llums fluorescents tradicionals per llums LED (Light-Emiting Diode) a les últimes 30 estacions de les Línies Metropolitanes, actuació cofinançada pel Fons Europeu de Desenvolupament (FEDER). Aquesta actuació s’emmarca dins del Pla d’estalvi i eficiència energètica als edificis i equipament de la Generalitat de Catalunya, impulsat per l’Institut Català d’Energia (ICAEN), i evidencia la voluntat de Ferrocarrils d’impulsar una mobilitat sostenible i eficient, amb un impacte menor sobre el benestar de les persones i la qualitat de l’entorn urbà.\nEl projecte suposa el canvi d’enllumenat en 30 estacions del total de les 82 existents a les Línies Metropolitanes (Barcelona-Vallès i Llobregat-Anoia), on s’ha prioritzat les que comporten un estalvi energètic més elevat, com serien les estacions de Pl. Espanya, Pl. Catalunya, Terrassa Rambla o Sant Cugat.\nAquesta actuació suposa un estalvi energètic de mes de 2.674.000 kWh/any i un estalvi econòmic superior als 187.000€ anuals.\nDe cara al 2021, el 100% de les estacions disposaran de llums LED.\nNou Pla de Desplaçament d’Empresa: una flota de vehicles 100% elèctrica\nFerrocarrils ha aprovat un Pla de Desplaçament d’Empresa per potenciar la mobilitat sostenible de les persones treballadores d’FGC i els seus col·laboradors. Aquest pla comporta canvis de dinàmiques en els desplaçaments associats al treball i una disminució quant al seu nombre i impacte ambiental.\nUn dels objectius més importants que es marca el nou Pla és ambientalitzar la flota de vehicles d’FGC, passant del 12% actual de vehicles elèctrics o híbrids al 100% de la flota l’any 2021.\nAltres actuacions que preveu el pla són:\nFoment de l’ús de vehicles compartits.\nEstabliment de reunions online per evitar els desplaçaments.\nReducció d’un 21% anual de quilòmetres recorreguts de vehicles durant la jornada laboral.\nAugment dels punts de recàrrega elèctrica de vehicles de flota instal·lats, prosseguint la implantació de forma generalitzada als punts de consum intern, a les estacions que permetin seguir vies de desplaçament dins de Catalunya i a les estacions de muntanya.\nFormació en conducció eficient i segura del 100% dels conductors habituals del personal d’FGC per al 2021, unes 300 persones.\nIncrement d’un 10% del personal que usa el transport públic per arribar al seu lloc de treball. Actualment, un 54% del personal utilitza el transport públic per arribar a les oficines corporatives de Sarrià, un 19% per arribar al centre de treball de Rubí i un 28% per arribar al de Martorell.\nIncorporació de les noves unitats de tren 115 i catenària rígida\nLes 15 noves unitats de tren que entraran en servei gradualment a partir de 2020 a la línia Barcelona-Vallès tindran tots els seus components reciclables o reaprofitables. D’altra banda, reduiran la contaminació acústica gràcies al disseny i avanç de la tecnologia dels equips embarcats, com els de climatització o els compressors.\nLes noves unitats compleixen les normes UNE EN ISO 3095 per a les mesures de soroll exterior i UNE EN ISO 3381 per a la mesura del soroll interior del tren. D’aquesta manera també s’aconsegueix reduir l’emissió de soroll durant el temps d’estacionament dels trens a les andanes.\nD’altra banda, les unitats de les sèries 113, 114 i 115 informaran del consum i la regeneració de l’energia de frenada, així com de la seva utilització, a través del sistema Atenea. D’aquesta manera, es podrà controlar les desviacions de consum que provoquen els canvis d’itineraris i permetrà així optimitzar el servei.\nPel que fa a la infraestructura, la instal·lació de catenària rígida en lloc del tipus flexible aporta, més enllà d’un augment de la fiabilitat del servei, l’increment de la secció conductora de l’energia de tracció, que resulta en l’estalvi energètic d’un 1,5% aproximadament, per reducció de les pèrdues en forma d’escalfament dels conductors, reduint les emissions de CO2 proporcionals per a la producció d’aquesta energia.\nEliminació del gasoil i programa de transició a energia geotèrmica\nFGC es planteja eliminar el gasoil com a font energètica dels edificis que formen el complex de Vall de Núria. Això permetria reduir les emissions de CO2 i millorar l’eficiència energètica dels sistemes de producció tèrmica, a més d’assegurar la viabilitat econòmica de l’operació amb uns estalvis econòmics anuals que farien que la inversió fos recuperable amb un espai de temps raonable.\nEl 2011 es va fer la primera instal·lació de geotèrmia de 240kwt a l’edifici de Sant Josep, amb uns resultats molt satisfactoris: estalvi d’un 70% de cost en calefacció respecte al gasoil i d’un 71% d’emissions de gasos amb efecte d’hivernacle (en 7 anys s’ha evitat l’emissió a l’atmosfera d’aproximadament 665.000kg de CO2).\nL’objectiu de futur es ampliar fins a 840kwt en diferents fases per tal de cobrir tota la necessitat de calefacció, aigua calenta sanitària i del complex del Santuari de Núria, eliminant per complet el gasoil.\nAquest edifici va ser guardonat pel programa Greenbuilding de la Unió Europea l’any 2011 per bones pràctiques ambientals.\nL’èxit d’aquest projecte es vol traslladar progressivament a tots els edificis on sigui possible implantar l’energia geotèrmica.\nTotes les estacions d’FGC amb espais per a comerç electrònic\nDes de l’any 2015, FGC fomenta la reducció de l’impacte ambiental derivat del comerç electrònic implantant a les seves estacions punts de recollida de productes comprats en línia.\nMitjançant aquest servei, ja operatiu a les estacions de Pl. Espanya, Pl. Catalunya, Provença, Sarrià, Sant Cugat i Balaguer, els usuaris poden recollir els seus paquets a través d’un codi de recollida durant les hores d’obertura de les estacions.\nFGC contribueix d’aquesta manera a donar un servei de valor afegit així com una activitat econòmica complementària als vestíbuls de les estacions fomentant un comerç electrònic sostenible. La previsió és que el 2021 tots els vestíbuls de les estacions d’FGC disposin de punts de recollida dels operadors més competitius.\nAmpliació dels punts de recàrrega per a cotxes elèctrics\nFins a sis aparcaments de les dependències d’FGC compten actualment amb punts de recàrrega per a vehicles elèctrics: als aparcaments de les estacions de Sant Quirze, Igualada i Martorell Enllaç se sumen els punts instal·lats als aparcaments dels edificis de treball d’FGC a Sarrià, a Rubí i a Martorell.\nL’objectiu de Ferrocarrils per a l’any 2021 és ampliar els punts de recàrrega fins a 36, instal·lant-ne de nous a les estacions d’Igualada, Balaguer, La Pobla i als aparcaments de les estacions d’esquí de La Molina, Espot, Port Ainé i Vallter.\nEl projecte d’instal·lació de punts de recàrrega està alineat amb els instruments de planificació vigents en matèria de mitigació del canvi climàtic i de millora de la qualitat de l’aire. El foment de la intermodalitat i l’impuls de la mobilitat elèctrica és clau per contribuir a la reducció de CO2.\n100% de P&R i estacions amb espais d’intermodalitat\nFGC disposa de Park&Rides (aparcaments d’intercanvi modal) a un total de 36 estacions de la seva xarxa. Aquesta prestació permet, mitjançant la intermodalitat, captar mobilitat del transport privat en les estacions suburbanes i de rodalia on es donen models urbanístics de baixa densitat. Així es canalitza la mobilitat en ferrocarril als centres d’atracció, fonamentalment a les estacions cèntriques a totes les línies.\nActualment quatre P&R d’FGC disposen de punts d’alimentació elèctrica per als cotxes endollables, gràcies a un projecte pioner.\nTambé en aquest cas, el projecte d’instal·lació de punts d’alimentació a la totalitat dels P&R d’FGC està alineat amb els instruments de planificació per a la mitigació del canvi climàtic i la millora de la qualitat de l’aire.\nEs preveu el 2021 disposar en el 100% dels aparcaments d’intercanvi modal d’instal·lacions de recàrrega de cotxes elèctrics per a contribuir al desplegament de la infraestructura de suport a la mobilitat en vehicle elèctric a Catalunya.\nReduir un 50% l’impacte acústic i lumínic d’FGC\nFGC ha dut a terme un seguit d’actuacions que han col·laborat significativament a reduir l’impacte acústic en els darrers 2 anys. D’una banda, amb treballs de manteniment continuat de perfilat de rodes i carril i, de l’altra, amb inversions importants en diferents actuacions:\nRenovació dels desviaments a Igualada, Vallbona, Masquefa i Sant Cugat.\nRenovació de carril entre Sarrià i Baixador de Vallvidrera i entre Les Planes a La Floresta i Sant Cugat.\nRenovació de via entre Almeda i Cornellà.\nRenovació de via i carril a Sant Esteve Sesrovires.\nSupressió de la via 0 a Molí Nou.\nRenovació de via a l'estació de Provença.\nHi ha previstes noves actuacions en aquest sentit:\nRenovació de via a Sant Josep, Cornellà i desviaments de L'Hospitalet Av. Carrilet.\nInsonorització de la subcentral de Sant Cugat.\nRenovació dels desviaments de Sant Esteve Sesrovires, La Pobla de Claramunt, Vallbona i Bellaterra.\nRenovació de via de la capçalera nord de Sarrià i fins a Reina Elisenda.\nPel que fa a l’impacte lumínic a l’exterior, FGC està instal·lant fanals de baixa contaminació lumínica, amb una reducció del 50% del consum, que aporten més llum i un menor impacte, excepte en aquelles estacions on, per valor històric i arquitectònic o bé per necessitats específiques, no es pot canviar la lluminària: Baixador de Vallvidrera, Les Planes, La Floresta, Bellaterra i Igualada.\nAixí, s’ha renovat la il·luminació exterior de les estacions de Sant Cugat, Sant Quirze, Manresa Baixador, Sant Esteve Sesrovires i Vallbona. Ja s’ha contractat el canvi a les estacions de Valldoreix, Hospital General i Les Fonts. A més, s’està treballant en els concursos de les estacions restants: Sant Boi, Molí Nou, Colònia Güell, Santa Coloma, Sant Vicenç, Can Ros, El Palau, Martorell Vila, Abrera, Olesa, Montserrat Aeri, Monistrol Enllaç, Castellbell, Sant Vicenç|Castellgalí, Manresa Alta, La Beguda, Van Parellada, Masquefa, Piera, Capellades, La Pobla, Vilanova del Camí.\nAquests fanals amb il·luminació LED permeten passar d’un índex de contaminació lumínica del 5,7% del percentatge del flux lluminós emès per sobre de l’hemisferi superior de la lluminària sobre el total emès per aquesta a tenir-lo inferior a l’1%, amb un alt rendiment lluminós i una llarga vida útil.\nPel que fa a l’impacte lumínic interior, com s’ha citat anteriorment, la substitució dels llums fluorescents tradicionals per llums LED a 30 estacions d’FGC suposa un estalvi energètic de mes de 2.674.000 kWh/any i un estalvi econòmic superior als 187.000€ anuals.\nReduir el consum d’aigua monitoritzant tots els punts de consum\nLa monitorització dels punts de consum d’aigua a la xarxa ferroviària ha fet possible que se n’hagi estalviat el consum de més de 90.000 m3 des de l’any 2017. Actualment, a les línies metropolitanes d’FGC hi ha nou punts monitoritzats que representen el 80,39% del consum total d’aigua. Ferrocarrils treballa ara en fer extensiu aquest sistema de control a totes les estacions de muntanya per tal de reduir el consum i l’aprofitament de les aigües subterrànies. D’aquesta manera s’aconseguirà que el 100% dels punts de consum d’aigua estiguin ja controlats el trienni 2019-2020.\nL’Agenda de Millora Ambiental d’FGC pretén calcular i reduir la petjada de carboni de l’organització i monitoritzar l’impacte de les seves accions per a un procés de millora contínua, en el marc del programa d’Acords Voluntaris per a la reducció de CO2 de l’Oficina del Canvi Climàtic de Catalunya.\nActualment, la petjada de carboni de la flota de vehicles d’FGC és de 218Tn de CO2. L’objectiu de Ferrocarrils és ser neutra en carboni l’any 2020, anant molt més enllà del 15% que requereixen les directrius de l’ATM per a l’any 2023.\nReduir l’impacte de l’ús del manteniment del balast\nFGC ha adquirit aquest mes de novembre una nova perfiladora que permet reciclar el balast per a la seva reutilització. Això es tradueix en un estalvi econòmic de 25.000€ en balast col·locat i un benefici ambiental per no haver de mobilitzar els camions que transporten el residu a l’abocador. Aquesta tecnologia permet també aprofitar millor el balast de la via amb una conseqüència directa d’estalvi de material valorat en unes 200 tones/any. La màquina Step 4 està realitzant les primeres proves a Martorell i treballarà 150 nits l’any.\nFomentar la biodiversitat i el respecte per l’entorn\nFerrocarrils aposta per afavorir la millora dels hàbitats i de les espècies presents a les zones d’influència de les activitats de l’empresa promovent accions sobre la fauna i la flora, per evolucionar, desenvolupar i generalitzar les propostes educatives i de sensibilització per al foment de la biodiversitat.\nL’Agenda de Millora Ambiental d’FGC fomentarà el disseny de propostes educatives de lleure i de foment i sensibilització del vessant pedagògic en matèria ambiental en totes les estacions de muntanya de cara el 2021. Es treballarà per establir convenis de col·laboració amb els parcs naturals de l’àrea d’influència de les estacions de muntanya per ampliar coneixement de l’entorn. Es preveu també ampliar les actuacions pedagògiques que es fan a les estacions de La Molina, Vall de Núria i a la resta d’estacions durant l’any 2019.\nD’altra banda, cal destacar que les estacions de La Molina i Vall de Núria i el servei de cremallera de Montserrat compten amb la certificació ISO 14001 de gestió ambiental. Les estacions d’Espot i Port Ainé van superar l’auditoria prèvia els dies 11 i 12 de desembre, la qual es ratificarà el proper mes de febrer, i l’any vinent està previst que Vallter també estigui certificada amb la mateixa normativa.\nGeoParc a Montserrat\nFGC col·labora amb el GeoParc de la Catalunya Central adequant els elements de l’actual Aula a la Natura de l’estació superior del Funicular de Sant Joan per a adaptar-los a un centre d’interpretació. L’aposta d’FGC per Montserrat passa per aprofitar al màxim les seves instal·lacions per tal de mostrar, explicar i difondre no només aquest patrimoni històric ferroviari sinó també el patrimoni natural del massís i la seva excepcionalitat geològica de reconeixement mundial.\nPDF | 555


rocaumbert | f.a. – Indústria creativa\nIndústria creativaResidènciesEmpreses indústria creativa\nEmpreses indústria creativa, Indústria creativa, Residències\nEl taller Sarandaca és un taller d’escultura, centrada en encàrrecs de cultura popular. Allà neixen elements que després fan vives les festes de les ciutats d’arreu del territori. Realitzen també elements escenogràfics per a teatres.\nÉs un espai on s’inicia el procés de treball amb un esbós, es modela la proposta a fang, es fa el […]\nRaquel Castro – Estudi Gràfic\nEstudi de disseny especialitzat en construcció de marca (branding), projectes gràfics d’identitat visual, imatge corporativa, direcció d’art, embalatge i edició.\nAmb l’objectiu d’oferir una solució integral a les necessitats de cada client, disposen d’una estructura versàtil encarregada de gestionar els diferents serveis dels professionals externs que aporten experiència i recursos en el camp de la impressió, […]\nEl treball d’OMestudi es basa en la intervenció sobre allò existent, sobre quelcom tangible i concret. S’apropen mitjançant una arquitectura pensada des del detall, en relació directa amb l’usuari, i fonamentada en el seu entorn i en la realitat més directa.\nLa materialització dels seus projectes empra, sempre, criteris mediambientalment sostenibles i formalment adaptables al medi […]\nNúria Vila – Dissenyadora gràfica freelance\nNúria Vila és una dissenyadora gràfica freelance que té un estudi creatiu de disseny i comunicació amb un compromís mediambiental i social, centrat en la recerca de nous llenguatges visuals.\nNúria Vila està especialitzada en direcció d’art, identitat corporativa, disseny editorial, embalatge i web.\nTé la voluntat de transmetre una cultura de treball interdisciplinari en el procés de desenvolupament […]\nDurant tot el seu procés de transformació, Roca Umbert Fàbrica de les Arts ha esdevingut un espai de creació per a artistes i professionals relacionats d’una manera o altra amb les diferents manifestacions artístiques.\nActualment l’antiga fàbrica tèxtil és un punt de trobada per a creadors que fan estades puntuals o s’instal·len com a residents durant […]